Topshop с нова колекция обувки, която е 100% веган - Code Fashion
Topshop с нова колекция обувки, която е 100% веган
Макар да има още дълъг път за извървяване, Веган модата набира все по-голяма популярност в различните части на света. Последното доказателство за това е най-новата линия обувки на Topshop, която е 100% веган.
„Веган” облеклото включва дрехи и обувки, при производството на които не са използвани никакви животински продукти, и се предлага от повече брандове, отколкото предполагате. Най-мотивиращата мисъл, която насърчава хората към следването на веган принципите в облеклото е, че никакви животни не са загинали или превърнали в жертва на човешка експлоатация в процеса на разработка и производство на продукта.
За момента най-голям избор от веган дрехи и обувки можете да намерите онлайн, където ви очаква и новата колекция на изключително популярния английски бранд Topshop.
Моделите от колекцията са одобрени от PETA и ръчно изработени в Испания, от вегански материали. Брандът гарантира, че не са използвани никакви животински продукти не само при производството на самите обувки, но и при направата на кутиите, в които са опаковани.
Новата линия на Topshop включва шест модела обувки, всеки от които в две разцветки и с различна височина на тока. Те привличат вниманието не само с факта, че са веган, но и със свеж и модерен външен вид. Приятните им форми и цветове напомнят за наближаващото лято и докосват сетивата ни, носейки блажено усещане.Освен всичко, обувките от новата колекция изглеждат и като перфектният аксесоар, който се комбинира лесно и придава стилно излъчване на всеки тоалет.
REID Vegan Stone Strappy Sandals / £59.00
FOXIE Vegan Black Footbed Sandals / £42.00
ROXIE Vegan White Block Heels / £59.00
REYA Vegan Brown High Toe Loop Heels / £59.00
GWENIE Vegan Stone Mules / £59.00
NOAH Vegan Orange Low Toe Loop Sandals / £49.00
Снимки: Topshop; Instagram